Hver uge får produktionens lysfolk tøjprøver fra systuen, så de ved, hvilket tøj lyset skal passe til.
Det vil sige, at lysteknikeren får et papir med små stykker af stoffet fra den kjole eller det jakkesæt, som hvert par skal danse i. Og derfra kan produktionen gå i gang med at udvikle lyset til dansen.
Er der tre røde kjoler på en aften, betyder det også, at der skal laves tre forskellige typer lys, så udtrykket ikke bliver helt ens i de forskellige danse.
Typisk lægges lys og visuals først fast efter parrenes gulvprøver om torsdagen, men der kan også ske ændringer efter generalprøven om fredagen, hvis stemningen ikke føles helt rigtig.